Diari Oficial de la Generalitat Valenciana


Sumari del DOGV 2502, del 08-05-1995 (1995/834602)

RESOLUCIÓ de 29 de març de 1995, de la Direcció General d'Indústria i Energia, per la qual s'autoritza la variant al traçat de les instal·lacions de la xarxa de distribució de gas natural corresponent al ramal a Ford España, SA, en el terme municipal d'Almussafes (València), promogudes per ENAGAS, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2502

Data del DOGV
:   08-05-1995

Secció del DOGV
:   ALTRES DISPOSICIONS

Número del document
:   1995/834602


Data del document
:   29-03-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 29 de març de 1995, de la Direcció General d'Indústria i Energia, per la qual s'autoritza la variant al traçat de les instal·lacions de la xarxa de distribució de gas natural corresponent al ramal a Ford EspaÑa, SA, en el terme municipal d'Almussafes (València), promogudes per ENAGAS, SA.   
Per Resolució de la Direcció General d'Indústria i Energia de 05.10.94 s'autoritzaren a ENAGAS, SA les instal·lacions de la xarxa de distribució de gas natural corresponent al ramal a Ford EspaÑa, SA (DOGV 08.11.94).  
ENAGAS, SA ha sol·licitat autorització administrativa per a construir la variant de traçat del ramal de subministrament de gas natural a Ford EspaÑa, SA, al terme municipal d'Almussafes (València), a l'empara del que es disposa en l'article 20 del Reglament General del Servei Públic de Gasos Combustibles aprovat per Decret 2913/73 de 26 d'octubre.  
Que la mercantil Seguretat i Promoció Industrial Valenciana, SA (SEPIVA) sol·licità durant el període d'informació pública a què es va sotmetre el projecte d'instal·lacions, que el traçat de la conducció de gas es modifiqués al terme municipal d'Almussafes perquè resulten afectats els terrenys sobre els quals aquesta entitat té previst instal·lar el parc industrial, de forma que la canonada passe per zones de vials que no interferesquen la futura construcció.  
Que, segons acredita en l'expedient, ENAGAS, SA ha aconseguit un acord mutu amb tots i cadascun dels propietaris afectats pel que fa al nou traçat de la conducció, i construir al seu favor la servitud permanent de pas per on passarà soterrada la canonada i els accessoris.  
Aquesta Direcció General d'Indústria i Energia, d'acord amb el que es disposa en la Llei 10/87 de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, en relació amb el Reglament de Servei Públic de Gasos Combustibles aprovat pel Decret 2913/73, de 26 d'octubre, i el Decret 1775/67, de 22 de juliol sobre instal·lació, ampliació i trasllat d'indústries, resol autoritzar a ENAGAS, SA, la variant al traçat de les instal·lacions de la xarxa de distribució de gas natural corresponent al ramal a Ford EspaÑa, SA, en el terme municipal d'Almussafes (València), promogudes per enagas, SA, continguda en l'addenda al projecte que va ser autoritzat per Resolució de 5 d'octubre de 1994, amb les mateixes condicions que s'indiquen en la citada resolució, excepte la tercera condició, que queda en la següent redacció:  
Condicó tercera. Les instal·lacions que s'autoritzen per aquesta resolució, s'hauran de realitzar d'acord amb el projecte i la resta de documentació tècnica presentada, que es concreta en:   
a) Descripció de les instal·lacions:   
La variant del traçat de la xarxa de distribució de gas natural a Ford EspaÑa, SA (Almussafes-València) que afecta el terme municipal d'Almussafes inicia el recorregut en el vèrtex V-115A, una vegada travessada la carretera a Alcàsser.  
El tram entre els vèrtexs V-115A al V-115C passa paral·lela a la citada carretera dins dels terrenys que en el seu dia formaran part del polígon industrial i que es destinaran a zona verda. Creua el carrer d'entrada al polígon des de la carretera i, a partir del V-115C fins al V-115E, el ramal va paral·lel al límit del polígon per la vora del carrer d'entrada.  
De nou es creua la carretera i una petita zona verda entre carrers i, a partir del V-115F, el traçat va per una zona d'aparcament i un curt tram davall la vorera i creua l'avinguda principal entre els vèrtexs V-115I i V-115J.  
Entre el V-115F i V-115K es creua el carrer d'accés a la Ford i per l àrea de serveis enllaça amb el traçat inicial en el V-122.  
b) Característiques de les instal·lacions:   
Canonada d'acer al carboni tipus API5L Gr B, de 6" de diàmetre; pressió de servei 72 bar relatius.  
Contra aquesta resolució, que no posa fi a la via administrativa, podrà interposar-se un recurs ordinari davant el conseller d'Indústria, Comerç i Turisme en el termini d'un mes comptador des del dia de la notificació, de conformitat amb el que es disposa en l'article 114 en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de març de 1995.- La directora general d'Indústria i Energia: Celeste Juan Millet.